**Otázka č. 1:** „V Opise predmetu zákazky, v časti I. Všeobecné požiadavky je uvedené "Priestorové usporiadanie musí umožniť oddelenie jednotlivých bezpečnostných zón podľa inštrukcií Úradu pre ochranu ústavných činiteľov a diplomatických misií Ministerstva vnútra Slovenskej republiky (ďalej len „ÚOÚČaDM MV SR“)."
Zároveň v Zmluve bod 3.2. Poskytovateľ vyhlasuje, že priestorové usporiadanie konferenčných priestorov, bezpečnostných priestorov a parkovacích miest musí umožniť oddelenie jednotlivých bezpečnostných zón podľa inštrukcií Úradu na ochranu ústavných činiteľov a diplomatických misií Ministerstva vnútra Slovenskej republiky (ďalej len „ÚOÚČaDM MV SR“).

Radi by sme sa verejného obstarávateľa opýtali, čo sa rozumie INŠTRUKCIAMI ÚOÚČaDM MV SR.
Ide o konkrétne - už existujúce usmernenie ktoré vydal ÚOÚČaDM MV SR? Ak áno prosíme o odkaz na takéto usmernenie, je to dôležitý podklad pre set up priestorov.
Ak nejde o konkrétne už existujúce usmernenie, ide verejnému obstarávateľovi o to, aby bol úspešný uchádzač pripravený operatívne postupovať podľa inštrukcií ÚOÚČaDM MV SR (pred/počas podujatia)?

Prosíme o upresnenie - nie je zrozumiteľné, o aké inštrukcie ide. Ak ide o niečo, čo môže zásadne ovplyvniť priestory konferencie a ich rozmiestnenie a v konečnom dôsledku aj cenu, v zmysle princípov verejného obstarávania žiadame o doplnenie súťažných podkladov.“

**Odpoveď na otázku č. 1:** Verejný obstarávateľ požaduje, aby bol úspešný uchádzač pripravený operatívne postupovať podľa inštrukcií ÚOÚČaDM MV SR pred ako aj počas konania podujatia.

**Otázka č. 2:** „Radi by sme verejného obstarávateľa požiadali o doplnenie súťažných podkladov o kótované pôdorysy (príloha č. 1 - 7 k opisu predmetu zákazky), alebo o presné minimálne rozmery všetkých priestorov - tzn. ŠÍRKU a DĹŽKU každej miestnosti - tak, aby do nich bolo možné umiestniť sedenie ako požaduje verejný obstarávateľ.“

**Odpoveď na otázku č. 2:** Verejný obstarávateľ neurčil minimálne rozmery (šírku a dĺžku) z dôvodu čo najširšej hospodárskej súťaže ako aj možnosti splnenia požiadaviek verejného obstarávateľa na usporiadanie stolov a typov sedenia pre jednotlivé miestnosti/rokovacie sály v priestoroch rôznych rozmerov čo sa týka šírky a dĺžky. Pre riadne poskytnutie predmetu zákazky je podstatné, aby v jednotlivých miestnostiach/rokovacích sálach bolo zabezpečené usporiadanie stolov a dodržaný verejným obstarávateľom požadovaný typ sedenia tak ako je uvedené v Prílohe č. 1 k časti B.1 Opis predmetu zákazky súťažných podkladov. Na základe vyššie uvedeného považuje verejný obstarávateľ opis predmetu zákazky definovaný minimálnou rozlohou v m2 a požiadaviek na usporiadanie stolov a typov sedenia v jednotlivých miestnostiach/rokovacích sálach za dostatočný.